निखिल आनंद बोले- ये है तुगलकी फरमान, शिक्षकों के साथ गलत व्यवहार कर रही सरकार
शिक्षक अभ्यर्थियों के पक्ष में बीजेपी आज विधानसभा का घेराव कर रही है। इस प्रदर्शन में शिक्षक संघ ने भी शामिल होने का ऐलान किया है। इसके बाद शिक्षा विभाग के अपर मुख्य सचिव के के पाठक ने आदेश जारी किया है कि 13 जुलाई
शिक्षक अभ्यर्थियों के पक्ष में बीजेपी आज विधानसभा का घेराव कर रही है। इस प्रदर्शन में शिक्षक संघ ने भी शामिल होने का ऐलान किया है। इसके बाद शिक्षा विभाग के अपर मुख्य सचिव के के पाठक ने आदेश जारी कर 13 जुलाई को स्कूलों में शिक्षकों उपस्थिति अनिवार्य कर दी है। के के पाठक के इस आदेश पर भाजपा ने सवाल उठाए हैं। बीजेपी प्रवक्ता निखिल आनंद ने इसे तुगलकी फरमान बताया है।
बीजेपी ने बताया तुगलकी फरमान
उन्होंने कहा है कि बिहार में मोहम्मद बिन तुगलक की सरकार है। एक तरफ सीएम शिक्षकों से संवाद करना चाहते हैं तो दूसरी तरफ अधिकारियों से फरमान जारी करवाते हैं। निखिल आनंद ने कहा है कि बिहार सरकार के आदेश से यह प्रतीत होता है कि सरकार ने शिक्षकों को बंधुआ मजदूर समझ रखा है। निखिल आनंद ने कहा है कि बिहार की जनता आगे आकर छात्रों- युवाओं-शिक्षकों का साथ दें।
दरअसल, शिक्षा विभाग के अपर मुख्य सचिव केके पाठक ने 12 जुलाई को एक आदेश जारी किया। सभी जिला शिक्षा पदाधिकारियों को आदेश जारी करते हुए कहा कि 13 जुलाई को स्कूलों में शिक्षकों की सौ फ़ीसदी उपस्थित होना अत्यावश्यक है। 13 जुलाई को यदि कोई भी शिक्षक अनुपस्थित होते हैं तो उन्हें सस्पेंड तक किया जा सकता है।
बीजेपी ने झोंकी ताकत
विधानसभा घेराव को लेकर बीजेपी ने अपनी पूरी ताकत झोंक दी है। शिक्षक नियुक्ति नियमावली संशोधन की मांग, किसान सलाहकारों पर लाठीचार्ज और उपमुख्यमंत्री तेजस्वी यादव से इस्तीफे की मांग को लेकर बिहार विधानसभा का घेराव कर रही है। भारतीय जनता पार्टी को उम्मीद थी कि बिहार विधानसभा घेराव में शिक्षक नियुक्ति नियमावली संशोधन की लड़ाई लड़ रहे शिक्षक, नियोजित शिक्षक और शिक्षक अभ्यर्थियों के साथ मिलेगा। लेकिन, शिक्षा विभाग के नए आदेश पर शिक्षकों का समर्थन मिलना मुश्किल है।